procesaur/Wiki.mk huggingface dataset:
Астрономски каталог

Астрономски каталог — список или табела на астрономски објекти, групирани по ист тип, морфологија, потекло, средство на пронаоѓање или начин на откривање. Се изработуваат со извидување и попишување на објектите на небото.
1 Каталози од историска важност
* „Книга на неподвижните ѕвезди“ (арап. كتاب سور الكواكب) од персискиот научник Абдурахман ел-Суфи (Азофи), објавен во 964 г. - дава подробен опис на над илјада ѕвезди и првиот опис на галаксијата Андромеда (Гумно) и Големиот Магеланов Облак.* „Уранометрија“ (лат. ''Uranometria'') од германскиот астроном Јохан Бајер - објавена во 1603. Содржи 1200 ѕвезди заведени по т.н. Бајерово означување: грчки букви со генитивниот назив на матичното соѕвездие, како на пример α Centauri (Алфа Кентаур(и)).
* „Историја на британското небо“ (лат. ''Historia coelestis Britannica'') од англискиот астроном Џон Флемстид - објавено во 1725, ги наведува ѕвездите по т.н. Флемстидово означување: двоцифрени број и генитивниот назив на матичното соѕвездие, како на пр. 61 Cygni (61 Лебед).
* Шарл Месје Месјеов каталог - „Маглини и ѕвездени јата“ - објавен во 1781, со објекти M1 – M110.
* „Нов општ каталог“ (англ. ''New General Catalogue'') - составен во 1880-тите, содржи објекти NGC 0001 – NGC 7840.
* каталог „Хенри Дрејпер“ (англ. ''Henry Draper Catalog'') од американскиот астроном Хенри Дрејпер (обј. 1918-1924) - содржи над 225.000 најсјајни ѕвезди, именувани со ознаката HD и шестцифрен број.
* Колдвелов каталог (англ. ''Caldwell catalogue'') - составен од англискиот астроном Патрик Мур во 1995 како дополнување на Месјеовиот каталог. Наведените се 109 сјајни ѕвездени јата, маглини и галаксии. Ознаките се движат од C1 до C109. Ова не е вистински астрономски каталог во потесна смисла на зборот, туку збирка од интересни објекти наменета за аматерите.
* 2MASS - најамбициозниот потфат за заведување на објектите на небото. Меѓу целите на проектот се вбројуваат кафеави џуџиња, опсежно попишување на нискомасивни ѕвезди и сите откриени ѕвезди и галаксии. Заведени се над 300 милиони точкести и 1 милион просторни извори.
2 Често користени каталози
* Хипаркосов каталог (англ. ''Hipparcos Catalogue'') - содржи податоци за околу 118.000 ѕвезди.
* „Тихо-2“ (''Tycho-2'') - содржи податоци за околу 2.500.000 ѕвезди. Именуван во чест на данскиот астроном Тихо Брахе.
* USNO B1.0 (1.042.618.261 ѕвезди/галаксии)* „6-та орбита“ (англ. ''6th Orbit Catalog'') - каталог на орбитални елементи во двојните и повеќекратните ѕвездени системи
* „Вашингтонски каталог на двоѕвезди“ (анг. ''Washington Double Star Catalog'')
* „Каталог на сјајни ѕвезди“ (анг. ''Bright Star Catalogue'')
* NOMAD и придружните каталози
3 Поврзано
* Список на астрономски каталози
* Ѕвезден каталог
* Астрограф - инструмент за изработка на астрономски каталози
Црква „Св. Атанасиј“ - Визбегово

Свети Атанасиј претставува главна црква во скопското село Визбегово. Градена е во поново време од самопридонес на жителите на селото. Во црковниот двор се сместени и селските гробишта. Главниот патронат на црквата се слави на Атанасовден на 31 јануари секоја година.
1 Поврзано
*Визбегово;
2 Галерија
Битолска тврдина

Битолската тврдина (наречена и Џепане, од тур. ''cephane'', во слободен превод ''мунициија'', односно ''барутана'' или ''арсенал'') претставува споменик на културата од прва категорија во Македонија. Таа е изградена во 1876 година во форма на крст со вградени четири уникатни објекти од делкан камен. Објектот е сместен во битолската касарна. Објектот, кој е врвно архитектонско остварување на смилевските мајстори, кои иако по нарачка на валијата го изградиле во форма на крст, е место за културни настани и туристичка атракција. Во минатото Џепането ретко кој го посетил со оглед на тоа дека во времето на ЈНА бил магацин за оружје и се чувал како воена тајна, заштитен со стражарници, бодликави жици и замандалени челични порти, но денес со затворањето на касарната и давање на општината во владение, објектот е отворен за посети и за поголеми инвестирања.
1 Легенда
Според истражувањето на битолскиот археолог Стевче Тодоровски, тврдината ги крие тајните симболи на смилевските мајстори. Објектот бил граден во време на битолскиот валија Ќоса Ахмет Зеки-паша, кој им понудил пари на мајсторите кога ја доградиле барутаната. Но, тие одговориле: „...''преплатено е валија, за света работа пари не земаме''“. Валијата не сфатил што кажуваат, но подоцна неговиот писар му покажал дека од спротивниот објект се гледа одлично изѕидан христијански крст формиран од обиколните ѕидови и згради. Дури и во ѕидот на еден од објектите мајсторите на камен изделкале крст, косо поставен за да не паѓа веднаш в очи.
Пинокио (цртан филм)

Пинокио (италијански: ''Pinocchio'') е американски цртан филм од 1940 година во производство на компанијата ''Walt Disney Pictures''. Објавен е на 7 февруари 1940 година и претставува втор филм во продукција на Дизни. Во филмот станува збор за столарот Џепето кој од дрво направил дете по име Пинокио, кое ќе го оживее сината самовила.
Џинг Јинг

Џинг Јинг ( во Шандонг) е кинески кану-спринтер кој се натпреваруваше од 2000-те години. На Летните олимписки игри во 2004, Атина, тој беше елиминиран во полуфиналето во дисциплината Ц-1 1000 метри.
1 Наводи
*
Ли Џингџинг

Ли Џингџинг е кинеска слалом-кајакарка. Таа се натпреваруваше во средината на 2000-те. На Летните олимписки игри во 2004, Атина, таа беше елиминирана во квалификациската рунда во дисциплината К-1. Ли на Летните олимписки игри во 2008, Пекинг, беше елиминирана во полуфиналето во истата дисциплина.
1 Наводи
*
Список на градови во Бугарија

Списокот на градови во Бугарија ги содржи градовите со над 20.000 жители. Имињата на главните градови на областите се испишани со задебелени букви.
1 Според бројот на жители
#, град, област, жители
попис од 1991., попис од 2001., пресметка за март 2011.
1, Софија, Софија, 1.114.925, 1.096.389, 1.504.685
2, Пловдив, Пловдивска област, 341.058, 340.638, 538.153
3, Варна, Варненска област, 308.432, 314.539, 524.870
4, Бургас, Бургаска област, 195.686, 193.316, 396.271
5, Русе, Русенска област, 170.038, 162.128, 322.642
6, Стара Загора, Старозагорска област, 150.518, 138.272, 319.614
7, Плевен, Плевенска област, 130.812, 122.149, 308.995
8, Сливен, Сливенска област, 106.212, 100.695, 255.521
9, Добрич, Добричка област, 104.494, 100.379, 243.911
10, Шумен, Шуменска област, 93.390, 89.054, 225.515
11, Перник, Перничка област, 90.549, 86.133, 209.274
12, Јамбол, Јамболска област, 91.497, 82.924, 195.546
13, Хасково, Хасковска област, 80.700, 80.870, 187.565
14, Пазарџик, Пазарџичка област, 82.578, 79.476, 184.324
15, Благоевград, Благоевградска област, 71.476, 71.361, 176.077
16, Враца, Врачанска област, 75.518, 69.923, 162.168
17, Габрово, Габровска област, 76.522, 67.350, 159.903
18, Трново, Великотрновска област, 67.540, 66.998, 151.778
19, Видин, Видинска област, 62.691, 57.614, 142.480
20, Казанлак, Старозагорска област, 60.095, 54.021, 139.710
21, Асеновград, Пловдивска област, 52.360, 52.116, 133.420
22, Ќустендил, Ќустендилска област, 54.431, 50.243, 128.693
23, Монтана, Монтанска област, 52.476, 49.368, 124.565
24, Крџали, Крџалиска област, 45.793, 45.729, 120.731
25, Димитровград, Хасковска област, 50.977, 45.918, 116.845
26, Ловеч, Ловечка област, 48.242, 44.262, 108.571
27, Силистра, Силистранска област, 48.360, 48.360, 103.127
28, Трговиште, Трговишка област, 43.016, 40.775, 101.248
29, Дупница, Ќустендилска област, 41.398, 38.323, 100.614
30, Разград, Разградска област, 40.933, 39.036, 94.510
31, Горна Орјаховица, Великотрновска област, 38.914, 35.621, 92.944
32, Петрич, Благоевградска област, 27.659, 29.785, 90.735
33, Смољан, Смољанска област, 34.086, 33.153, 88.412
34, Самоков, Софиска област, 28.608, 27.664, 82.904
35, Сандански, Благоевградска област, 26.096, 26.695, 77.210
36, Лом, Монтанска област, 31.133, 27.897, 74.536
37, Свиштов, Великотрновска област, 30.404, 30.591, 68.748
38, Карлово, Пловдивска област, 27.291, 25.715, 63.231
39, Нова Загора, Сливенска област, 26.260, 25.453, 61.873
40, Велинград, Пазарџичка област, 25.634, 25.009, 60.273
41, Севлиево, Габровска област, 25.494, -, 59.728
42, Тројан, Ловечка област, -, 25.104, 56.813
43, Ајтос, Бургаска област, -, -, 54.690
44, Ботевград, Софиска област, -, -, 52.820
45, Гоце Делчев, Благоевградска област, -, -, 52.345
46, Харманли, Хасковска област, -, -, 51.113
47, Пештера, Пазарџичка област, -, -, 50.106
2 Поврзано
* Административна поделба на Бугарија
3 Наводи
Ли Жен

Ли Жен (роден на ) — кинески кану-спринтер кој се натпреварувал во доцните 2000-ти. Тој завршил на седмото место во дисциплината К-4 1000 метри мажи на Летните олимписки игри во 2008, Пекинг.
1 Наводи
*
Ли Тјениен

ИКФ Светско кану првенство
Ли Тјениен е кинеска кануистка-спринтер која се натпреваруваше во доцните 2000-ти. Таа освои сребрен медал во дисциплината Ц-1 1,200 метри на Светското кану првенство во Познањ, 2010.
1 Наводи
*
Лин Миао

Лин Миао (роден ) е кинески кану-спринтер кој се натпреваруваше во доцните 2000-ти. Тој заврши на седмото место во дисциплината К-4 1000 метри на Летните олимписки игри во 2008, Пекинг.
1 Наводи
*
Ма Фулианг

Ма Фулианг (роден ) е кинески спринт-кануист кој се натпреваруваше во доцните 1980-ти. На Летната олимпијада 1988, во Сеул, тој беше елиминиран во предвозната трка во дисциплината К-2 500 метри мажи и во полуфиналето во дисциплината К-2 1000 метри.
1 Наводи
*
Лиан Пеисјинг

Лианг Пеисјинг — кинеска кануистка-спринтер која се натпреваруваше во доцните 2000-ти. Таа заврши на деветтото место во дисциплината К-4 500 метри жени на Летните олимписки игри во 2008, Пекинг.
1 Наводи
*
Менг Гуанлианг

Менг Гуанлианг (Кинески:孟关良), (роден во Кина) е кинески кану-спринтер кој се натпреварува од 1998. Гуанлианг беше учесник на две олимпијади (2008 и 2004) на коишто освои и два златни медали во дисциплината Ц-2 500 метри.
1 Наводи
**
Прв триумвират

Првиот триумвират бил политичка алијанса помеѓу Гај Јулиј Цезар, Марк Лициниј Крас и Гнеј Помпеј. За разлика од вториот триумвират, првиот немал официјален статус и неговата моќ во римската република била многу влијателана. Формиран е во 59 г. п.н.е и траел сè до смртта на Крас во 53 г. п.н.е.
1 Историја
Крас и Помпеј бил колеги при конзуларство во 70 г. п.н.е. Во тоа време двајцата уживале значителна антипатија помеѓу себе и секој посебно се обидувал да го оттргне другиот за да си ја зголеми својата репутација во Рим.
Цезар успеал да ги помири, а потоа ја искористил нивната моќ, како и својата, за да биде избран за конзул во 59 г. п.н.е. Тој и Крас веќе биле пријатели, а за да го зацврсне триумвиратот, на Помпеј му ја дал својата ќерка Јулија. Триумвиратот ги искомбинирал огромната популарност кај народот на Цезар и големото влијание на Крас во плутократијата, а исто така и со воената репутација на Помпеј.
Триумвиратот бил чувај во тајна сè додека сенатот забранил предлог законот на Цезар за основање на колонии на Римски граѓани и дистрибуција на делови од јавното земјиште. При говор, законот му бил претставен на народниот совет кој бил напраднат од страна на Крас и Помпеј, откривајќи ја нивната алијанса. И покрај противењата, законот на Цезар бил одобрен. Потоа триумвиратите се обиделе да постават нивни луѓе на функцијата народен трибун во што успеале оттргнуваќи ги нивните најголеми противници Марк Тилиј Цицерон и Като Помладиот.
Триумвиратот продолжил да прави понатамошни промени во своја корист. Цезар станал проконзул и на двете Галии, односно Трансалпска Галија и Кисалпска Галија, а на нив бил додаден и Илирик со команда над четири легии, на пет години. Помпеј и Крас повторно делеле конзуларство во 55 г. п.н.е. По завршувањето на мандатот на Цезар, Помпеј и Крас истиот му го продолжиле за додатни пет години, а тие биле назначени за проконзули на Хиспанија и Сирија во пет годишен мандат.
Алијансата им дозволила на триумвиратите целосно да доминираат врз римската политика, но тоа не можело да трае многу долго токму поради амбициите, егото и љубомората на тројцата триумвирати. Помпеј, како и од порано, повторно почнал да му се спротивставува на Крас, а најмногу му завидувал на Цезар за неговите енормни успеси во Галија.
2 Смртта на Крас и Помпеј
Смртта на Јулија при пораѓањето и катастрофалната загуба и смрт на Крас во Битката кај Каре во 53 г. п.н.е имале огромно влијание врз распаѓањето на триумвиратот. Помпеј останал во Рим управувајќи ги своите Шпански провинции преку своите генерали. Во 52 г. п.н.е Помпеј бил избран за конзул без колега и силно учествувал во политиката на Рим што довело до тоа Цезар да ја помине реката Рубикон и да ја започне граѓанската војна. Помпеј бил назначен за командант на војската во Рим од страна на сенатот и бил поразен од неговиот поранешен пријател, Цезар, во Битката кај Фарсал. Иако Помпеј останал жил, тој бил убиен во Египет по наредба на египетскиот фараон оставајќи го Цезар сам владее во Рим.
3 Наводи
de:Triumvirat#Das Erste Triumvirat
ja:三頭政治#第一回三頭政治
Послание до Филипјаните

Послание на апостол Павле до Филипјаните — книга од Новиот завет напишана од Апостол Павле во Рим во периодот од 61 или 63 година.
Древномакедонскиот град Филипи се наоѓал кај денешното село Рахче во Кавалско, Егејска Македонија, на 15 км од брегот на Егејско Море. Градот Филипи бил средиште на жива културна, верска и трговска дејност. Низ него поминувале сите поважни патишта што го пресекувале Балканскиот Полуостров, вклучувајќи го и Вија Егнација, кој ја пресекувал Македонија од едниот до другиот крај. Според некои истражувачи, Филипи е првиот град во Европа, каде што било проповедано и прифатено христијанството.
Уште со самото пристигнување во Филипи, апостолот Павле и неговите соработници започнале да го проповедаат новото учење. Тоа тие го правеле надвор од градот кај една река, каде што месните жители имале обичај да излегуваат на молитва. Првите слушатели на апостолот Павле биле, пред сё, антички Македонци, кои, по стар обичај излегувале надвор од градот, да се молат кај реката. Тешко е да се прифати дека надвор од градот, имало еврејска синагога или пак некаков друг помал молитвен дом на евреите, каде што тие се молеле и дека имено во тој молитвен дом Павле го проповедал новото религиозно учење. Мислењето дека во Филипи апостолот Павле проповедал исклучиво помеѓу антички Македонци, се прифаќа од голем број видни проучувачи на Библијата, меѓу кои е и истакнатиот теолог Шинц.
Според христијанската традиција, прва која го прифатила христијанството во Македонија била Света Лидија Македонка.
1 Содржина
Апостолот Павле, во свое име и во име на соработникот Тимотеј се обраќа до верниците во Филипи, искажувајќи ја својата љубов и приврзаност кон нив. Најпрвин, апостолот ја истакнува својата неуморна активност во проповедањето на Евангелието и ги повикува верниците да истраат во верата заедно со него. Тој им порачува да бидат сложни и едномислени, да прават добри дела во името на Исус Христос и да работат на своето спасение. Бидејќи е затворен, апостолот ги известува верниците дека ќе им го испрати Тимотеј за кого кажува пофални зборови, а веќе им го испратил соработникот Епафродит. Во продолжение, тој кажува дека постојано го следи примерот на Христос за да достигне совршенство како него и така да го заслужи воскресението. Затоа, ги повикува верниците да го подражаваат него и да ги занемарат телесните потреби, подготвувајќи се за вечниот живот. На крајот, пред да ги поздрави, апостолот им заблагодарува на жителите на Филипи за помошта која му ја даваат во текот на неколку години.
2 Цитати
Не грижете се за ништо, туку во сè преку молитва и молба со благодарност искажувајте ги своите просби пред Бога!
А знаете и вие, Филипјани, дека во почетокот на проповедањето на Евангелието, кога заминав од Македонија, ниедна црква не беше со мене во давање и примање, освен единствено вие.
Но сепак правам едно: го заборавам она што е зад мене, а се стремам кон она што е пред мене; трчам кон целта: за наградата на горното призвание од Бога во Христа Исуса.
Исламска верска заедница

Исламската верска заедница во Македонија (ИВЗ; турски: ''M.C. İslam Birliği''; албански: ''Bashkësia Fetare Islame e Maqedonisë'') претставува заедница на населението со исламска вероисповед, чиј број според пописот од 2002 година изнесува 674.015. Од осамостојувањето на Македонија, ИВЗ претставува самостојна организација со структура со Џематски одбор, Муфтиство во земјата и во странство, Собрание на муфтиството, Ријасет на ИВЗ, Реус-улулема, Собрание на ИВЗ, Уставен совет.
1 Историја
Организирањето на верскиот живот во текот на перидот на Османлиската Држава било под јурисдикција на Шеј­хул-Исламот во Истанбул, додека по Балканските војни, односно, по Првата светска војна, верскиот живот на мус­лиманите бил под јурисдикција на Реис Улема, со седиште во Сараево, Босна и Херцеговина. Инаку, Ислам­ската заедница во Македонија била составен дел на Исламската заедница на Кралството Југослави­ја, а потоа, во Социјалистичка Федеративна Република Југославија. По распадот на поранешната државна заед­ни­ца и по осамостојувањето на Македонија, оваа заедница продолжува да дејствува како независна верска заедница во Македонија, со седиште во Скопје.
2 Институции
;Образовни институции:*Исламско средно училиште „Исабег“,
*Факултет за исламски науки - Скопје.
;Хуманитарни организации:*Хуманитарно здружение „Ел-Хилал“.
;Издавачка дејност:*Информативно-издавачки центар во Скопје.
;Публикации:*„Ел-хилал“ (двонеделник на три јазици);
*„Икре“ (тримесечник);
*„Зборник“ (годишник).
Послание до Ефесјаните

Посланието на апостол Павле до Ефесјаните е книга од Новиот завет, која била напишана од страна на апостол Павле. Во текот на средниот век, посланието било структуирано во шест глави.
Апостол Павле во Ефес поминал три години од неговото мисионерско патување. Посланието било напишано во околу 60 година, и истото е упатено до христијаните од Ефес, кој се наоѓа во Мала Азија. Според некои иследувачи, се смета дека оваа послание се однесува на сите цркви во Мала Азија кои биле основени од Павле. Посланието било напишано во времето кога тој бил во затворот во Рим. Според ова во исто време биле напишани и посланијата до Колосјаните и до Филимон. Според голем дел од научниците пак, годината на пишување на посланието е од 80 до 100 година.
1 Историја
Во времето кога апостол Павле проповедал во Ефес, тогаш Ефес бил важен политички, трговски и религиозен центар. Тој претставувал крстопат на голем број трговци. Во Ефес постоел храм на Артемида, кој бил четири пати поголем од Пантеопнот во Атина. Во Ефес живееле многу Евреи со римско државјанство, кои имале една синагога. За првпат Ефес од Павле бил посетен во своето второ мисионерско патување, кога проповедал во таа синагога.
2 Содржина
На почетокот од посланието, апостолот го велича Бога кој однапред ги определил христијаните како свои деца, благословувајќи ги преку Исус Христос кој ги откупил луѓето со својата смрт и воскресението, а Господ му ја дал целата власт и го поставил за глава на Црквата. Тој искаткнува дека во минатото луѓето живееле во грев, но Бог ги спасил преку Христа, а спасението се наоѓа во верата. Така, Христос ја поништил разликата меѓу Израилот и незнабошците и сите луѓе ги направил едно во Бога. Во продолжение, апостолот кажува како бил избран да го проповеда Евангелието кај незнабошците и ги повикува верниците да ја зацврстат верата со љубов и едниство. Исто така, тој им соопштува дека Бог им поставил различни задачи на верниците (апостоли, пророци, евангелисти, пастири и учители) за сите заедно да ги усовршуваат верниците со цел да станат совршени по примерот на Христа. Исто така, апостолот ги советува верниците да не кажуваат лоши зборови, да не прават лоши дела, да не грешат, да бидат добри и да не постапуваат како незнабошците, да не се опиваат, да не прават блуд, да го отфрлат користољубието и да се усовршуваат пеејќи псалми и духовни песни, да го слават Бога и да му се покоруваат. Покрај тоа, тој советува дека жените треба да им се покоруваат на мажите, а мажите да ги сакаат своите жени, децата да им бидат послушни на родителите и да се грижат за нив, а слугите да им бидат покорни на своите господари. Најпосле, апостолот им дава совет на верниците да се бранат од лукавствата на ѓаволот. Посланието завршува со известувањето дека им го испраќа својот соработник Тихик кој ќе им даде дополнителни вести за него.
3 Цитати
И не се пијанете со вино, во кое е разузданоста, туку полнете се со Духот! .
ниеден блудник, ниеден нечист, ниеден лакомец - кој е идолопоклоник - нема наследство во Христовото и Божјото Царство!
Затоа човекот ќе ги остави татка си и мајка си и ќе се прилепи кон својата жена, и двајцата ќе станат едно тело!
Послание до Колосјаните

Посланието на апостол Павле до Колосјаните е книга од Новиот завет која била напишана од страна на апостол Павле. Посланието е упатено до христијанската заедница во Колоси, мал град во близина на Лаодикија, на околу 100 милји од Ефес во Мала Азија.. Посланието било најверојатно пишено во времето кога Павле бил во затвор во Рим.
Христијаните од 1 век сметале дека посланието е напишано од страна на Павле. Последните 200 години се јавило сомнение, дека всушност апостол Павле не е автор на овој текст, главно поради тоа што постои голема разлика во стилот на пишување. Според овие истртажувања, ова послание би можело да биде напишано од страна на некој образовен христијанин кој се школувал во духот на апостол Павле.
1 Содржина
Апостолот Павле, во свое име и во име на соработникот Тимотеј се обраќа до верниците во Колоси, искажувајќи пофалби за нивната вера во Евангелието. Притоа, апостолот ги повкува верниците да бидат истрајни и да не подлегнуваат на другите влијание; да мислат на небесните работи наместо на телесните потреби; да живеат без гревови и пороци, како и да се одликуваат со милосрдие, доброта, трпеливост, смиреност, кроткост и љубов; постојано да пеат псалми, химни и духовни песни во слава на Бога; жените да им бидат покорни на мажите, а тие, пак, да ги сакаат жените; децата да ги слушаат родителите, а тие да се грижат за децата; робовите да им бидат покорни на господарите, кои треба да постапуваат праведно кон нив; и сите постојано да се молат. На крајот од посланието, апостолот им праќа поздрави на верниците и ги известува дека им ги праќа своите соработници Тихик и Онисим, зашто тој е затворен заедно со својот соработник Аристарх. Исто така, тој им порачува, откако ќе го прочитаат посланието, него да го испратат до верниците во Лаодикија.
Посланието се состои од четири глави и два дела, од кој првиот е доктрински а вториот политички. Во целина, и двата се однесуваат на лажното учење кое било на виделина. Во доктринскиот дел се објаснува потребата од обожавање на Исус Христос и никој друг:
зашто во Него е создадено сè што е во небесата и на земјата; видливо и невидливо, било престоли, или господства, или началства, или власти; сè е создадено преку Него и за Него.
Според посланието, Исус е Глава на црквата и господар на ангелите. Павле се противи на паганските прописи поврзани со исхраната, жртвувањето во чест на Господ:
И така, никој да не ве осудува за јадење, или за пиење, или за некаков празник, или за млада месечина, или за саботи.
Во вториот дел од посланието, Павле се посветува на обичниот христијански живот, на љубовта, мирот и спокојството. Жителите на градот ги советува да се воздржат од идолопочитување, насилство и слично. Павле повикува дека не треба да постои разлика кај луѓето:
каде нема веќе Грк ни Јудеец, обрезание и необрезание, варварин, Скит, роб, слободен, туку Христос е сè и во сè.
Ö3 Austria Top 40

Ö3 Austria Top 40 е името на службениот австриски список на синглови, како и радио емисии кои ја претставуваат и ја емитуваат на Hitradio Ö3. Програмата ги претставува австриските синглови, мелодии и графикони. Премиерно е прикажан на 26 ноември 1968 година како ''Disc Parade'' и го претставувал Ернст Грисман. Програмата имала и други називи и други излагачи, како што е објаснето во продолжеток.
Musikmarkt и Go TV ги пуштаат неделните број еден синглови.
Онлајн верзијата на графиконот на charts.orf.at и austriancharts.at има 75 позиции, иако charts.orf.at себеси сè уште се етикетираат како "Ö3 Austria Top 40".
1 Статистики на графиконите
Прв број еден сингл бил "Das ist die Frage aller Fragen" од Клиф Ричард. Најуспешен сингл е "Candle in the Wind 1997" од Елтон Џон. Најуспешен австриски сингл е "Anton aus Tirol" од DJ Ötzi, песна која можела да остане меѓу Топ 75 за најдолго време. Уметниците со најголем број еден хитови се Рајнард Фендрик и Кристина Стурмер.
2 Презентери
Помеѓу 1968 и 2007, имињата на емисиите биле ''Disc Parade'', ''Die Großen 10 von Ö3'', ''Pop Shop'', ''Hit wähl mit'', ''Die Großen 10'', ''Ö3 Top-30'' и ''Ö3 Austria Top 40''.
2.1 Disc Parade
*Ернст Грисман
*Руди Клауснитзер
2.2 Die Großen 10 von Ö3
*Руди Клауснитзер
*Ханс Леитингер
2.3 Pop Shop
*Ханс Леитингер
2.4 Hit wähl mit
*Ханс Леитингер
*Удо Хубер
2.5 Die Großen 10
*Удо Хубер
2.6 Ö3 Top-30
*Удо Хубер
2.7 Ö3 Austria Top 40
*Удо Хубер
*Мартина Кајзер
*Матијас Ојкер-Рол
*Густав Готз
Прво послание до Солуњаните

Прво послание на апостол Павле до Солуњаните — книга од Новиот завет напишана од страна на Апостол Павле. Се смета дека оваа послание на апостол Павле било напишано во 52 година, и според денешните извори, оваа послание е најстариот христијански пишан документ од Новиот завет, бидејќи евангелијата биле напишани десетина години подоцна. Раните христијани верувале дека Павле оваа послание го напишал во Атина, додека пак современите истражувачи сметаат дека било напишано во Коринт. Посланието било испратено до солунската црква, која, како христијанска заедница, имала и таен дом за молитва, а можеби и катакомба.
1 Содржина
Посланието започнува така што апостолот Павле, во свое име и во името на соработниците Силван и Тимотеј, им се обраќа на солунските верници со пофалба за примањето на христијанството. Притоа, тој пишува за маките и страдањата при проповедањето на Евангелието и за прогонувањето на христијаните од Јудејците. Истовремено, тој ја искажува својата радост од добрите вести што ги донел Тимотеј од неговите престој меѓу солунските христијани. Во продолжение, апостолот им дава низа совети на верниците: да живеат без блуд и похотна страст, да покажуваат братска љубов кон другите верници, да бидат подготвени за доаѓањето на Господ, кога мртвите ќе воскреснат и заедно со живите ќе се воздигнат на небото, да ги слушаат своите учители и да ги утешуваат слабите и малодушните верници, да им прават добрини на другите луѓе, да бегаат од злото и постојано да се молат.
Посланието се состои од пет глави. Првите три биле напишани во посебен стил, додека останатите две се состојат од доктринска практика. Главната цел на Павле преку ова послание била да ги охрабри христијаните во Солун, бидејќи тогаш христијанството било нелегално во тогашната Римското Царство. Поголемиот дел од жителите на Солун пред да го прифатат христијанството биле пагани, и се поклонувале на своите идоли. Ова го споменува и самиот Павле:
Каков пристап имавме кон вас и како се обрнавте кон Бога од идолите, за да Му служите на живиот и вистински Бог
По заминувањето во Атина, Павле не бил сигурен колку новите христијани ја прифатиле верата. Тој посакал повторно да дојде кај нив, но не можел па го пратил својот соработник Тимотеј во Солун. Тој се вратил со охрабрувачка вест: Солунјаните го прошириле христијанството и во останатите делови на Македонија. Сепак, било напоменето дека христијаните по се изгледа не го разбрале добро учењето на Павле. Па според ова, апостол Павле напишал послание со цел да ги охрабри:
Најпосле, браќа, бараме и ве опоменуваме во Господа Исуса, да изобилувате повеќе во она што го примивте од нас, како треба да живеете и да Му угодувате на Бога, како што и успевате во тоа.
Апостол Павле во посланието ги предупредил жителите на Солун да живеат достојно и да се воздржат од насилство. Во посланиет Павле пишувал и за повторното Христово доаѓање.
2 Поврзано
* Павлови посланија
Второ послание до Солуњаните

Второ послание на апостол Павле до Солуњаните — книга од Новиот завет напишана од страна на Апостол Павле. Авторот на посланието се смета дека бил апостол Павле бидејќи и самото послание започнува со стихот: „''Павле и Силван и Тимотеј до црквата на Солуњаните во Бог, нашиот Татко, и Господа Исуса Христа''“.
Ова послание се надоврзува на Првото послание на апостол Павле до Солуњаните, и според податоците било напишано најверојатно во Коринт, во околу 50 година и спаѓа во најстарите новозаветни текстови.
Градот Солун во Македонија бил вториот град во Европа каде апостол Павле основал христијанска заедница, веднаш по Филипи (кај денешно с. Рахче), исто така во Македонија. По неколку месеци од првото послание, апостол Павле го напишал и второто послание како одговор на двоумењето на Солуњаните околу повторното доаѓање на Исус. Апостол Павле потенцирал дека тоа нема да се случи толку бргу како што тие сметале, и кажува дека пред доаѓањето ќе се појават јасни знаци. Тој нагласил дека Господовиот ден нема да дојде “додека најнапред не дојде отпаѓањето и не се открие човекот на гревот, синот на погибелта, кој се противи и се превознесува над сè, што се нарекува Бог или светост, за да седне како бог во Божјиот храм, покажувајќи се дека е Бог.”
1 Содржина
Посланието започнува така што апостолот Павле, во свое име и во името на соработниците Силван и Тимотеј, упатува пофалба до верниците за нивната истрајност во верата, наспроти прогоните и страдањата. Притоа, тој ги уверува дека ќе најдат утеха во доаѓањето на Исус Христос, кој ќе ги казни нивните прогонители. Исто така, апостолот им порачува да не се колебаат во вербата за повторното доаѓање на Христос, што ќе се случи откако претходно ќе биде откриен и уништен неговито противник. Во продолжение, апостолот ги советува верниците постојано да се молат за ширење на верата, да бегаат од лошите луѓе, да не се дружат со верниците кои не живеат уредно и, следејќи го неговиот личен пример, постојано да работат за да го заслужат својот леб.
Апостол Павле во посланието предупредува:
Никој да не ве измами ниту по каков начин, зашто тоа не ќе се случи додека првин не дојде отпаѓањето и не се појави човекот на беззаконието, синот на погибелта
Посланието е поделено во три глави. Во првата глава, Павле му се заблагодарува на Бог што се зголемува љубовта и верата помеѓу жителите на Солун. Во втората глава го објаснува повторното доаѓање на Исус Христос, додека пак во третата упатува критика:
Зашто и кога бевме со вас, ви го заповедавме ова: ако некој не сака да работи, нека и не јаде! Имено, слушаме дека некои меѓу вас живеат неуредно, ништо не работат, туку се занимаваат со празни работи.
2 Поврзано
* Павлови посланија
Како убив светец (филм)

1 Улоги
Глумец, Улога
Лабина Митевска, Виола
Милан Тоциновски, Кокан
Џевдет Јашари, Надир
Леа Липса, Ана
Силвија Стојановска, Стојна
Кирил Коруновски, Пеце
Ристе Стефановски, Дедо Коле
Петар Мирчевски, Михајловиќ
Тони Михајловски, Теодор
Благоја Спиркоски-Џумерко, Богдан
Емил Рубен, Атасе
Ертан Шабан, Бојан
Катерина Шехтанска
Љупчо Бреслиски, Премиер
Бајрам Северџан, Средовечен човек
Марина Поп Панкова, Пале
Петар Горко, Полицаец
Васил Михаил, Калашников
NGC 188

NGC 188 (Колдвел 1, Caldwell 1) е расеано ѕвездено јато во соѕвездието Кефеј. Откриено е во 1825 г. од англискиот астроном Џон Хершел.
За разлика од највеќето расеани јата што се расцепуваат и одвојуваат по неколку милиони години поради гравитациското заемодејство со нашата галаксија, NGC 188 е сместена далеку над галактичката рамнина и претставува едно од најстарите расеани јата.
NGC 188 е мошне блиску до северниот небесен пол (помалку од 5 степени), и бидејќи се наоѓа во соѕвездието Кефеј на околу 5.000 светлосни години, јатото има положба малку над дискот на Млечниот Пат и е подалеку од Галактичкото Средиште отколку што е Сонцето.
Billboard Hot 100

Билборд хот 100 (англиски: ''Billboard Hot 100'') е топ-список на синглови што ги составува и секоја недела ги објавува американското списание ''Билборд''. Се составува на основа на пуштањеро на песните од сингловите на радио-станиците и на основа на бројот на продадени копии на сингловите, и тоа без разлика на нивниот музички жанр. Неделата во која се следат продажбите на сингловите почнува во понеделник, а завршува во недела, додека седмицата во која се следи пуштањето на песните од сингловите на радио станиците почнува во среда, а завршува во вторник. На основа на овие податоци, се составува топ-листа која официјално се објавува во списанието ''Билборд'', ама како датум на излегувањето на листата секогап се наведува датумот од саботата до следната недела. Пример:
* понеделник, 1 јануари — почнува следењето на продажбите на сингловите;
* среда, 3 јануари — почнува следењето на пуштањето на песните на радио станиците;
* недела, 7 јануари — завршува следењето на продажбите на сингловите;
* вторник, 9 јануари — завршува следењето на пуштањето на песните на радио станиците;
* четврток, 11 јануари — се објавува нова топ листа, а како датум на нејзиното објавување се објавува сабота, 20 јануари.
Првиот сингл кој се нашол на првото место на топ-листата е синглот на Рики Нелсон, "Poor Little Fool", на 4 август 1958 година.
Второ послание до Тимотеј

Второто послание на апостол Павле до Тимотеј е книга од Новиот завет. Традиционално се смета дека била напишана од страна на апостол Павле, во времето кога престојувал во Македонија. Посланието е упатено до Тимотеј, соработник на Павле, кој тогаш се наоѓал во Ефес.
1 Содржина
Посланието започнува така што апостолот Павле си спомнува за силната вера на Тимотеј, за разлика од другите соработници, како Фигел и Ермоген, кои се откажале од верата. Исто така, апостолот искажува благодарност до Онисифор за укажаната голема помош за време на престојот во Ефес. Во продолжение, тој го повикува Тимотеј да продолжи верно да го проповеда Евангелието, следејќи го примерот на апостолот, кој страдал поради својата дејност, како и да се бори против учењата на Иминеј и Филит, кои проповедале дека воскресението веќе настапило. Покрај тоа, апостолот го советува Тимотеј да ги избегнува младешките желби и да се стреми кон вера, правда, љубов и мир со христијанските верници, да биде кроток и да не влегува во непотребни расправии. Тој го опоменува Тимотеј да биде внимателен, зашто во последните денови луѓето ќе станат лоши и ќе се појават измамници кои ќе проповедаат лажни учења така што е потребно да остане верен на Павловото учење и да се присети на неговите страдања во името на верата. Притоа, апостолот Павле кажува дека е свесен дека неговиот пат полека привршува и дека наскоро ќе го напушти светот. Најпосле, апостолот го повикува Тимотеј да му се придружи, заедно со Марко, а посланието завршува со размена на поздрави.
2 Цитати
не се срамувај од сведоштвото за нашиот Господ и од мене, затвореникот за Него, туку страдај и ти со мене за Евангелието, според силата на Бога
Веродостојно е словото: „Ако умревме со Него, со Него и ќе живееме; Ако трпиме, со Него и ќе царуваме; ако се одречеме од Него, и Тој ќе се одрече од нас;
проповедај го словото, настојувај во време и во невреме, изобличувај, прекорувај, охрабрувај со сета трпеливост и со поука. Зашто ќе дојде време, кога луѓето не ќе ја трпат здравата наука, туку според своите страсти ќе си насоберат учители,за да им ги скокоткаат ушите, и ќе ги одвратат ушите од вистината, а ќе се свртат кон бајки
Послание до Филимон

Послание на апостол Павле до Филимон — книга од Новиот завет. Тадиционално се смета дека била напишана од страна на Апостол Павле, како писмо (послание) упатено до христијанскиот деец Апостол Филимон, предводник на црквата во Колоси, и претставувал еден од најзначајните текстови во раното христијанство. Посланието било напишено во времето кога апостол Павле бил во затвор во Рим. Според почетните стихови, Павле посланието го упатува кон неговиот соработник Филимон, сестрата Апфија и до соработникот Архип.
1 Содржина
На почетокот од посланието, апостолот Павле, во свое име и во името на неговиот соработник Тимотеј, упатува пофалби до Филимон, Апфија и Архип за нивната цврста вера. Потоа, апостолот (кој во тоа време е затворен) го замолува Филимон да го прими Онисим. На крајот од посланието, апостолот испраќа поздрави од неколку негови блиски соработници.
2 Поврзано
* Павлови посланија
Агломерација

Агломерација или пошироко градско подрачје е проширено подрачје на еден град што се состои од центар и извесен број приградски населби кои заедно сочинуваат непрекинато урбано подрачје. Можно е дури една агломерација да има два или повеќе центри и повеќе приградски населби (пр. агломерацијата Рур во Германија).
1 Појавување
Основни услови за појавување на агломерација се територијалната близина на населените места и сложените многубројни врски меѓу нив (економски, социјални, транспортни, културни).
Постојат разлики во тоа како се дефинира агломерацијата во разни национални статистички, административни или географски методологии, па оттаму има и проблеми околу споредувањата. Понекогаш две населби се дел од една агломерација, понекогаш се третираат како посебни населби, а понекогаш едната се смета за сателит на другата населба.
Близок термин на агломерација е конурбација, што се однесува на споени урбани подрачја на соседни градови (пример: Есен-Дортмунд).
Меѓу најголемите агломерации во светот денес се оние на Токио, Гуангџоу, Сеул, Делхи, Мумбај, Мексико и др. Во Европа најголеми агломерации се оние на градовите Москва, Лондон и Париз.
2 Мегалополис
Спојувањето на соседните агломерации, при што се формира многу голема урбанизирана територија чиј број на жители надминува 10 милиони, се нарекува метрополитенска област или мегалополис. Густината на населеност кај мегалополисите изнесува најмалку 2000 лица/км<sup>2</sup>.
3 Поголеми агломерации
ранг, Град, Држава, Број на жители, Забелешка
1, Токио, Јапонија, 34.300.000, ги вклучува Јокохама, Кавасаки и Саитама
2, Гуангџоу, Кина, 25.100.000, ги вклучува Дунгуан, Фошан, Џангмен и Џунгшан
3, Сеул, Кореја, 24.600.000, ги вклучува Бучон, Којанг, Инчон, Сонгнам, Сувон
4, Мексико, Мексико, 22.900.000, ги вклучува Нецауалкојтал (Сиудад Неца), Екатепек, Наукалпан
5, Њујорк, САД, 22.000.000, ги вклучува Њуарк и Петерсон
6, Мумбај, Индија, 23.500.000, ги вклучува Биванди, Калјан, Тан и Улхаснагар
7, Њу Делхи, Индија, 24.100.000, ги вклучува Фаридабад и Газиабад
8, Саун Пауло, Бразил, 20.800.000, го вклучува Гуарулхос
9, Шангај, Кина, 18.800.000
10, Лос Анџелес, САД, 18.000.000, ги вклучува Риверсајд и Анахајм
11, Џакарта, Индонезија, 18.800.000, ги вклучува Бекаши, Богор, Депок, Тангеранг и Тангеранг Селатан
12, Осака, Јапонија, 16.800.000, ги вклучува Кобе и Кјото
13, Каиро, Египет, 15.400.000, ги вклучува Ал-Џизах (Гиза), Хелван и Шубра ел Кеима
14, Москва, Русија, 14.800.000
15, Истанбул, Турција, 13.000.000
16, Лондон, Обединето Кралство, 12.500.000
17, Париз, Франција, 10.500.000
18, Чикаго, САД, 9.700.000
4 Наводи
Фиџискохиндиски јазик

Фиџискохиндискиот јазик или само како фиџиски хинди е индоариски јазик кој е мајчин јазик на околу 313.000 луѓе од индиско потекло во Фиџи.
Овој јазик е многу различен од стандардниот хиндиски кој се зборува во Индија и односот помеѓу двата јазика е сличен на оној меѓу холандскиот и африканс. Јазикот е составен од источнохиндиските дијалекти (''Bhojpuri'' и ''Awadhi'') со бројни англиски и фиџиски зборови. Во последно време, поради политичкиот пресврт во Фиџи, голем број на фиџиски Индијците се преселиле во Австралија, Нов Зеланд, САД и Канада.
1 Поврзано
* Хиндиски јазик
* Фиџи
Хабсбуршки Ниски Земји

Хабсбуршки Ниски Земји (|Pays-Bas des Habsbourg, |Habsburgse Nederlanden) — геополитичка целина што ги зафаќала сите Ниски Земји во периодот од 1482 до 1556/1581 г. и само во Јужните Ниски Земји од 1581 до 1794. По 1581 оваа држава се нарекувала и Шпанските Ниски Земји или Австриски Ниски Земји.
Властродршци на хабсбуршка Ниски Земји биле војводата на Бургундија (1506–1555), кралот на Шпанија (1555–1706) и надвојводата на Австрија (1716–1794) - сите припадници на династијата Хабсбурговци. Во нивно име со државата раководел управник (''landvoogd'').
Во периодот од јануари до декември 1790 се кренал бунт против Хабсбурговците, со цел земјата да се приклучи кон Соединетите Белгиски Држави. Бунтот бил набргу задушен и власта вратена на Хабсбурговците. Државата конечно престанала да постои во 1794 г. кога била припоена кон Првата Француска Република.
1 Поврзано
* Хабсбуршка династија
* Историја на Холандија
* Историја на Белгија
* Бургундски Ниски Земји
Демократска Десница

Демократска Десница — македонска политичка партија основана на 16 февруари 2011 година со седиште во Скопје. Прв нејзин претсетедал бил Филип Петровски.
На Парламентарните избори на 5 јуни 2011 година партијата добила вкупно 1.515 гласови. Поради лошиот изборен резултат и неосвојувањето ниедно пратеничко место, претседателот Петровски на 9 јуни 2011 поднел неотповиклива оставка.
На 12 февруари 2012 година, Филип Петровски изјавил дека неговата партија заедно со членството преминува во редовите на ВМРО-ДПМНЕ.
Микроскоп (соѕвездие)

Микроскоп (лат. ''Microscopium'') — мало соѕвездие на јужното небо, осмислено во XVIII век од францускиот астроном Никола Луј де Лакај. Именувано е по научниот инструмент микроскоп. Ѕвездите му се мошне бледи и тешко видливи од северната полутопка. Најсјајна ѕвезда е Гама Микроскоп (''Gamma Microscopii'', γ Mic)
1 Поврзано
* Телескоп (соѕвездие)
2 Наводи
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
Послание до Евреите

]
Послението до Евреите е книга од Новиот завет.
Според некои истражувачи автор на ова посление е апостол Павле, но поголем број од нив пак сметаат дека посланието припаѓа на некој непознат христијански теолог. Според нив, ова послание во голема мера се разликува во стилот на пишување, за разлика од останатите посланија за кои се смета дека биле пишувани од страна на апостол Павле. Од текстот може да се заклучи дека авторот е маж и дека бил близок соработник на Тимотеј и дека истото било напишано во Италија.
Се смета дека ова послание било напишано во периодот меѓу 80 до 100 година.
1 Содржина
Посланието започнува со расправа за величината на Исус Христос, кој е поголем од ангелите, зашто тој седи десно од Бога и нему му се потчинети сите. Неговата величина се гледа во тоа што врз себе ги примил гревовите на сите луѓе и со својата смрт ја победил смртта и така го откупил спасението на луѓето. Поради тоа, Христос има поголема слава од Мојсеј и затоа луѓето треба да го следат и да на ја повторат грешката на предците кои за време на излегувањето од Египет се откажале од Бога поради што биле казнети. Апостолот повикува на верност кон Христос, тврдејќи дека тој е Првосвештеникот од кого треба да се бара благодат и милост. Христос е поголем првосвештеник од Арон и повисок од сите свештеници од Левиевото колено, зашто тој е еден и вечен свештеник кој не е поставен од луѓето туку од Бога. Христос е свештеник на новиот завет кој Бог го направил со луѓето и кој го заменува претходниот завет. Христос се принесол себеси како жртва за откуп на сите гревови на луѓето и таа жртва е поголема од секојдневниет жртви кои свештениците ги принесуваат во Скинијата. Оние кои нема да поверуваат во Христос нема да добијат простување на гревовите, зашто тој ќе им суди на луѓето на судниот ден, кога само верните ќе добијат спасение на душата и вечен живот. Во продолжение, апостолот пишува за моќта на верата, наведувајќи бројни примери од Стариот завет (Авел, Ное, Јаков, Авраам, Исак, Сара, Јосиф, Мојсеј итн.) кои имале силна вера, иако не го дочекале исполнувањето на божјиот завет. Угледувајќи се на нив, апостолот повикува на трпење на божјата казна и стрпливо чекање на ветената награда, а во тој поглед, Исус е посредникот во новиот завет на Бога. Понатаму, тој дава совети за живот исполнет со братска љубов, чист брак, некористољубивост, добри дела, милосрдност, избегнување на туѓите учења, послушност кон учителите на верата и прославување на Бога.
2 Цитати
Бог, Кој од стари времиња, многупати и на многу начини, им зборуваше на нашите татковци преку пророците, во последниве денови ни зборуваше преку Синот
Преку вера разбираме дека вековите се создадени со Божјото слово, така што видливото произлегло од невидливото.
Bring It! (албум на Puffy)

''Bring it!'' е единаесеттиот албум на јапонското поп дуо Puffy AmiYumi издаден на 17 јуни 2009 во Јапонија. Албумот е издаден во стандардна и ограничена верзија, а подоцните верзии содржеле и различен омот.
Две од песните на албумот, All Because of You and My Story биле издадени како синглови во 2008.
''Bring it!'' се искачил на #8 на табелата на дневната табела на Орикон и на #17 на неделната табела. Аврил Лавињ помогнала во пишувањето на песните "I Don't Wanna" и "All Because of You" заедно со Бач Валкер.
1 Список на песни
# "I Don't Wanna"
# "My Story"
# "Bye Bye"
# "My Hero!"
# "Shuen no Onna"
# "DOKI DOKI"
# "Twilight Shooting Star!"
# "Hare Onna"
# "All Because of You"
# "Anata to Watashi"
# "Hiyori Hime"
# "Bring it on"
;''Bring It Back!'' бонус песна
* "Wedding Bell"
Кисалпска Галија

Кисалпска Галија (латински – ''Gallia Cisalpina'' што значи „Галија на страната на Алпите“) било римско име за географската област на територијата на северна Италија. Поголемиот дел бил населен од Келти.
1 Римска провинција
Понекогаш била нарекувана и „Gallia Citerior“, „Provincia Ariminum“ или „Gallia Togata“ (Гал кој носи тога, потенцира на раната романизација на регионот). Галија Транспадана го означувала делот од Кисалпска Галија помеѓу реката По и Алпите, додека пак Галија Киспадана била јужниот дел од реката.
Веројатно, официјално била основана во 81 г. п.н.е и била водена од Мутина (денешна Модена) кога, во 73 г. п.н.е, паѓа под власт на Спартак по неговата победа врз легијата на Гај Касиј Лонгиниј, провинцискиот гувернер.
Реката Рубикон ја означувала јужната граница на провинцијата со Италија. Оваа река, во 49 г. п.н.е, била премината од Гај Јулиј Цезар по неговите освојувања во Галија, а преминувањето на реката го означува почетокот на граѓанската војна во римската република. Ова довело до основање на римската империја.
Провинцијата била припоена кон Италија околу 42 г. п.н.е како дел од „итализацијата“ на Октавијан во времето на вториот триумвират. Распадот на законот за провинции барал нов владеечки закон, а неговиот модерен наслов е непознат. Делови од него се запишани на бронзени плочи кои се зачувани во музејот во Парма.
Вергилиј и Ливиј, двајца познати граѓани од провинцијата, биле родени во Кисалпска Галија.
2 Народи од Кисалпска Галија
Кисалпска Галија, во првиот милениум п.н.е, била населена од четири главни племиња, односно Венеди, Лигури, Етрурци и Келти кои ја освоиле територијата на Етрурците и Ретите.
2.1 Келти и Келтски-Лигури во Кисалпска Галија
Полибиј, Грчки историчар, пишувал за соживотот на келтите во северна Италија и етрурската нација во периодот пред грабежот на Рим во 390 г. п.н.е. Според Ливиј, римски иторичар, на овие северни Италијански предели, Келтите пристигнале околу шестиот век пред. п.н.е. Археолошките извори, во споредба со записите на Ливиј, укажуваат на доаѓањето на Беловесите и Инсубрите во времето на царувањето на Таркиниј Прициј (шестиот век п.н.е) заедно со основањето на Милан што ги довело италијанските и француските археолози да го одредат доселувањето на Келтите најрано во седмиот век п.н.е, ако не и порано.
3 Наводи
es:Galia#Galia Cisalpina
The Revolution Smile

The Revolution Smile е бенд од Сакраменто, Калифорнија, САД.
1 Историја
Бендот е формиран во 2000 година од поранешниот гитарист на Far, Шон Лопес по неговите кратки настапи заедно со Rival Schools.
2 Дискографија
*''At War with Plastic'' - 2000
*''We Are In This Alone'' - 2002
*''Above the Noise'' - 2003
*''Summer Ever'' - 2006